CELEX: C2007/199/79
Language: sl
Date: 2007-08-25 00:00:00
Title: Zadeva T-223/07 P: Pritožba, ki jo je 27. junija 2007 vložil Michel Thierry zoper sklep, ki ga je 16. aprila 2007 razglasilo Sodišče za uslužbence v zadevi F-82/05, Thierry proti Komisiji

25.8.2007   
            
            
               SL
            
            
               Uradni list Evropske unije
            
            
               C 199/42
            
         Pritožba, ki jo je 27. junija 2007 vložil Michel Thierry zoper sklep, ki ga je 16. aprila 2007 razglasilo Sodišče za uslužbence v zadevi F-82/05, Thierry proti Komisiji
   (Zadeva T-223/07 P)
   (2007/C 199/79)
   Jezik postopka: francoščina
   Stranki
   
      Pritožnik: Michel Thierry (Howald, Veliko vojvodstvo Luksemburg) (zastopnik: F. Frabetti, odvetnik)
   
      Druga stranka v postopku: Komisija Evropskih skupnosti
   Predlogi pritožnice:
   
               —
            
            
               naj se razveljavi sklep Sodišča za uslužbence z dne 16. aprila 2007 v zadevi F-82/05, ki je bil pritožniku sporočen 17. aprila 2007;
            
         
               —
            
            
               naj se ugodi predlogom, ki jih je pritožnik podal na prvi stopnji in naj se zato tožbo v zadevi F-82/05 razglasi za dopustno in utemeljeno;
            
         
               —
            
            
               podredno, naj se zadeva vrne Sodišču za uslužbence;
            
         
               —
            
            
               naj se odloči o izdatkih, stroških in honorarjih in se Komisiji naloži njihovo plačilo.
            
         Pritožbeni razlogi in bistvene trditve
   S pritožbo pritožnik predlaga razveljavitev sklepa Sodišča za uslužbence, s katerim je bila delno zavržena kot očitno nedopustna in delno zavrnjena kot očitno neutemeljena tožba za razglasitev ničnosti seznama uradnikov, ki so napredovali v napredovalnem obdobju 2004, ker ta seznam ne vsebuje njenega imena.
   V podporo svoji pritožbi se pritožnik sklicuje na napačno razlago in nepravilno presojo dejstev, ki naj bi vodili do postopkovnih in pravnih napak, ki jih je domnevno storilo Sodišče prve stopnje, s tem ko ni ugodilo zahtevi za zaslišanje člana službe pritožnika navedeni v repliki na prvi stopnji.